Projektas

Joniškio rajono savivaldybės
TARYBA

SPRENDIMAS

dėl JONIŠKIO „SAULĖS“ PAGRINDINĖS MOKYKLOS NUOSTATŲ

PATVIRTINIMO

2021 m. rugpjūčio d. Nr. T-

Joniškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 43 straipsnio 3 ir 4 dalimis, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Joniškio rajono savivaldybės taryba nusprendžia:

1. Patvirtinti Joniškio „Saulės“ pagrindinės mokyklos nuostatus (pridedama).

2. Įgalioti Joniškio „Saulės“ pagrindinės mokyklos laikinai einančią pareigas direktorę Aldoną Laucienę pasirašyti mokyklos nuostatus, pateikti juos valstybės įmonei Registrų centrui ir atlikti kitus veiksmus, susijusius su nuostatų registravimu.

3. Pripažinti netekusiu galios Joniškio rajono savivaldybės tarybos 2020 m. rugpjūčio 27 d. sprendimą Nr. T-176 „Dėl Joniškio „Saulės“ pagrindinės mokyklos nuostatų patvirtinimo“.

4. Nustatyti, kad šio sprendimo 3 punktas įsigalioja nuo šio sprendimo 1 punktu patvirtintų Joniškio „Saulės“ pagrindinės mokyklos nuostatų įregistravimo Juridinių asmenų registre dienos.

Savivaldybės meras